Diari Oficial de la Generalitat Valenciana


Sumari del DOGV 5024, del 09-06-2005 (2005/6342)

Informació pública de l'alternativa tècnica de programa urbanístic a desenvolupar en la unitat d'execució número 2.3 presentada por Covalco, SL.
------------------------------------------------------------------------------------------------------------------------------------------------

### Dades del document

Número de DOGV
:   5024

Data del DOGV
:   09-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6342


Organisme emissor
:   Ajuntament de San Antonio de Benagéber

Tipus de document
:   Anunci

Informació pública de l'alternativa tècnica de programa urbanístic a desenvolupar en la unitat d'execució número 2.3 presentada por Covalco, SL. [2005/F6342]
  
La mercantil Comunidades Valencianas Covalco, SL, va presentar el dia 15 de novembre de 2004 una proposta d'alternativa tècnica de programa, l'àmbit d'actuació de la qual es desenvolupa a la zona que comprén el sòl urbà de la Urbanització Montesano de San Antonio de Benagéber, la qual està delimitada per cinc unitats d'execució, i en concret en la unitat d'execució UE.2.3, amb una superfície total de 12.051,85 metres quadrats, que complix amb el que s'establix en els articles 36 i 37 de les normes d'ordenació estructural del Pla General d'Ordenació Urbana, pel que fa a la modificació i redelimitació d'unitats d'execució. Adjunta la documentació següent:
  
- Memòria d'alternativa tècnica.
  
- Pla de reforma interior.
  
- Projecte d'urbanització.
  
- Còpia de la sol·licitud de la cèdula d'urbanització.
  
- Còpia de l'escriptura de constitució de la societat.
  
- Escriptura de constitució de l'agrupació d'interés urbanístic i estatuts d'esta.
  
Per a la informació pública i aprovació conjunta amb el programa, i tot això a l'empara de l'article 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés el tenor de l'article 48.1.c), en relació amb l'article 46.3 de la llei esmentada, se sotmet la proposta de programa i restants instruments de planejament indicats a informació pública, pel termini de 20 dies hàbils, comptats a partir de l'endemà de la publicació d'este anunci en el Diari Oficial de la Generalitat Valenciana. La dita documentació es troba depositada a l'Ajuntament de San Antonio de Benagéber.
  
Qualsevol interessat es podrà presentar a l'Ajuntament (Urbanisme) per a examinar l'expedient depositat en este i formular, si fa al cas, al·legacions, alternatives tècniques o proposicions juridicoeconòmiques, dins del termini indicat en el paràgraf anterior.
  
Així mateix, durant el període de cinc dies, comptats a partir del venciment del termini anterior, es podran presentar les proposicions juridicoeconòmiques a l'alternativa tècnica presentada, per a optar a l'adjudicació del programa; si no és que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució, i això en la quantia que es determine. En este cas procedirà la pròrroga de 20 dies addicionals de l'article 46.4 de la Llei Reguladora de l'Activitat Urbanística, cosa que es farà constar en l'expedient, i s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques prematurament.